Vi har haft en skøn ferie i Francescas smukke velindrettede lejlighed lige i smørhullet af Rom. Lejligheden var pæn og ren, og så iøvrigt ud som vi forventede af billederne - super hyggelig, og så med udsigten til de gamle smukke romerske bygninger fra altanen, kunne vi ikke forvente os mere.
Francesca mødte os til tiden i lejligheden - hun er en meget venlig og sød værtinde, som gav sig god tid til at vejlede os mht. transport, attraktioner, gode spisesteder. Francesca havde meget betænktsomt lagt lidt i skabene til os - kaffe, mælk og frugt m.m.
Vi kan slet ikke finde på noget at kritisere - det har været en så fin oplevelse for os at bo i Francescas lejlighed, som absolut kan anbefales.
Søren&Lise